Άγγελος Φέτσης

Ο Άγγελος Φέτσης (Λευκάδα 1878 - ), ήταν στρατιωτικός, αθλητής του στίβου, πανελληνιονίκης, γυμναστής, δημοσιογράφος, εκδότης και συγγραφέας. Ήταν αθλητής του Α.Ο. Αθηνών και θεωρείτε επίσης από τους πρωτεργάτες του προσκοπισμού στην Ελλάδα.

Γεννήθηκε στη Λευκάδα και το 1891, σε ηλικία 13 ετών, εγκαταστάθηκε στην Αθήνα"Αθλητικό Ηχώ" φύλλο 24/03/1955, σελ. 3, αφιέρωμα του Βασσίλη Ηλιάδη. Σπουδαστής της Βαρβάκειου σχολής εκεί ασχολήθηκε με τον αθλητισμό με προπονητή τον Ιωάννη Φωκιανό όπου ήταν και ο γυμναστής της σχολής. Τελείωσε τη νομική κι έπειτα τελείωσε τη σχολή έφεδρων υπαξιωματικών όπου έγινε ανθυπολοχαγός, ενώ τελείωσε αριστούχος και τη σχολή γυμναστών"Αθλητικό Ηχώ" φύλλο 26/03/1955, σελ. 3, αφιέρωμα του Βασσίλη Ηλιάδη. 

Σαν έφεδρος υπαξιωματικός πολέμησε στους Βαλκανικούς πολέμους .

Στο Α΄πανελλήνιο πρωτάθλημα στίβου του 1896 ήταν πρώτος στα 800 και στα 1.500 μέτραΛινάρδου, Σκύφτρα, Εθνικός Γυμναστικός Σύλλογος, σελ. 33. Πήρε μέρος χωρίς επιτυχία στους Ολυμπιακούς αγώνες του 1896 στην Αθήνα όπου συμμετείχε στα 800 και τα 1500 μέτρα.

Με τη διάλυση του Α.Ο. Αθηνών έγινε μέλος του Εθνικού Γ.Σ., και βοήθησε τον σύλλογο από διάφορα πόστα. Διετέλεσε επόπτης (διευθυντής) του γυμναστηρίου του συλλόγου έως το 1905Λινάρδου, Σκύφτρα, Εθνικός Γυμναστικός Σύλλογος, σελ.64 και 65 , κατά καιρούς προπονούσε τα τμήματα αθλοπαιδιών του ΕθνικούΛινάρδου, Σκύφτρα, Εθνικός Γυμναστικός Σύλλογος, σελ. 118. Το 1905 ήταν στην επιτροπή που συνέταξε τον νέο "αγωνιστικό κανονισμό" του ΣΕΑΓΣΛινάρδου, Σκύφτρα, Εθνικός Γυμναστικός Σύλλογος, σελ. 65 . Το 1901 ήταν αυτός που ίδρυσε το τμήμα Ξιφασκίας του Εθνικού, το 1900 αναφέρεται ότι ήταν προπονητής ξιφασκίαςΛινάρδου, Σκύφτρα, Εθνικός Γυμναστικός Σύλλογος, σελ. 21, ενώ σημαντική η συμβολή του στην εκμάθηση του ποδοσφαίρου στους αθλητές του Εθνικού με επακόλουθο την ίδρυση του ποδοσφαιρικού τμήματοςΑπό αφήγηση του αρχηγού της ομάδας του Γουδή Θ. Νικολαΐδη, στο: Σίφης Βοτζάκης, 100 Χρόνια Παναθηναϊκός - Η Ιστορία 1908-2008, εκδόσεις Λιβάνη, 2008, σελ.18. 

Πολλά χρόνια γυμναστής (προπονητής) της Βαρβάκειου σχολής όπου μάθαινε στα παιδιά τον προσκοπισμό και οδηγισμό. Επίσης ήταν κριτής στους αγώνες πάλης στο πανελλήνιο πρωτάθλημα. Μαζί με τον Ιωάννη Χρυσάφη είναι οι πρωτεργάτες των διοργανώσεων στην Ελλάδα εφήβων και παίδων, αναφέρεται ότι προπονούσε δωρεάν μαθητές γυμνασίων στην κολύμβηση. Πρόεδρος, έφορος ή μέλος πολλών αθλητικών και φυσιολατρικών συλλόγων ενώ η ενασχόληση του με τα κοινά έφτανε μέχρι τον ενοριακό ναό της Αγίας Βαρβάρας της συνοικίας του στο Παλαιό Φάληρο.

Ο Φέτσης ασχολήθηκε και με τη δημοσιογραφία κι έκδιδε για πολλά χρόνια το αθλητικό περιοδικό "Η Νίκη"Λινάρδου, Σκύφτρα, Εθνικός Γυμναστικός Σύλλογος, σελ. 14Λινάρδου, Σκύφτρα, Εθνικός Γυμναστικός Σύλλογος, σελ. 50.

 Παραπομπές 

 Πηγές 
 Πέτρου Λινάρδου, Φάνη Σκύφτρα, 100 χρυσά χρόνια προσφοράς στον αθλητισμό, Εθνικός Γυμναστικός Σύλλογος, Έκδοση Γ. Δετοράκης Α.Ε.Β.Ε., Αθήνα 1995

Κατηγορία:Έλληνες αθλητές δρόμων μεσαίων αποστάσεων
Κατηγορία:Έλληνες γυμναστές
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες εκδότες
Κατηγορία:Έλληνες συγγραφείς του 19ου αιώνα
Κατηγορία:Έλληνες προπονητές στίβου
Κατηγορία:Έλληνες νομικοί

Κατηγορία:Έλληνες πρόσκοποι
Κατηγορία:Έλληνες κριτές πάλης
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Κατηγορία:Κάτοχοι μεταλλίων του Πανελλήνιου Πρωταθλήματος Στίβου